Cuneiform Tablet Kt o/k 113 (AKT 4 25)
Cuneiform tablet, dated to the Old Assyrian Period (ca. 1950-1850 BC).
Genre: memo
Transliteration:
KIŠIB a-šur-ták-lá-ku DUMU i-ku-nim KIŠIB šu-ku-bi₄-im DUMU lá-qé-ep KIŠIB i-ku-pì-a DUMU a-ta-ta KIŠIB kà-lu-wa DUMU a-šur-na-da 1 ma-na KÙ.BABBAR ṣa-ru-pá-am i-ṣé-er kà-lu-wa DUMU a-šur-na-da DAM.GÀR i-šu iš-tù ITU.1.KAM ḫu-bu-ur li-mì-im ša qá-té i-sá-a 0.5 ma-na KÙ.BABBAR a-na ša-na-at i-ša-qal 0.5 ma-na KÙ.BABBAR a-na ša-ni-tim ša-tim i-ša-qal šu-ma i-ma-lá u₄-mì-šu lá iš-qúl 1.5 GÍN.TA i ITU.1.KAM a ma-na-im ṣí-ib-tám ú-ṣa-áb KIŠIB a-du-da DUMU ru-ba-im KIŠIB ma-sà-a DUMU a-šur-ni-im-ri KIŠIB iš-me-li-il₅ DUMU šu-ku-bi₄-im KIŠIB a-mur-a-šur DUMU a-šur-DU₁₀ KIŠIB a-bu-ša-lim DUMU a-šur-DU₁₀ i-na a-mu-tim ša tám-kà-ru-um ú-du-ú-ma i-dí-ku-bu-um na-áš-pè-er-tám a-ṣé-er e-ni-ba-áš a-bu-ša-lim e-ri-ri-a ú šál-ma-ḫi iš-pu-ra-ni a-šur-iš-tí-kál a-mu-tám ší-a-tí a ma-lá na-áš-pè-er-tim ša i-dí-ku-bi₄-im i-dí-nu-ší-ma a-mu-tám ša DAM.GÀR ú-du-ú-ma i-dí-ku-bu-um DAM.GÀR-ru-ni 3.33333 ma-na KÙ.BABBAR a-bu-ša-lim im-ṣí-ma KÙ.BABBAR il₅-qé šu-ma i-dí-ku-bu-um ša ki-ma DAM.GÀR-ri-im a-na a-šur-iš-tí-kál a-na 3.33333 ma-na KÙ.BABBAR i-tù-ar-šu-um a-bu-ša-lim ú-ba-áb-šu KIŠIB dan-a-šur DUMU ku-uš-kà-nim KIŠIB e-ri-ší-im DUMU a-mur-{d}UTU KIŠIB a-šur-DU₁₀ DUMU en-nam-ma-a-nim 1 ma-na KÙ.BABBAR ṣa-ru-pá-am i-ṣé-er a-šur-DU₁₀ DUMU en-nam-ma-a-nim i-na-aḫ-DINGIR i-šu iš-tù ḫa-mu-uš-tim ša a-šur-ma-lik DUMU sú-kà-li-a ITU.1.KAM ma-ḫu-ur-ì-lí li-mu-um i-na-a DUMU a-mu-ra-a-a-na 20 ḫa-am-ša-tim i-ša-qal šu-ma lá iš-qúl 1.5 GÍN.TA i ITU.1.KAM ṣí-ib-tám ú-ṣa-áb KIŠIB a-al-DU₁₀ DUMU lá-qé-ep KIŠIB a-lá-ḫi-im DUMU šu-ku-bi₄-im KIŠIB ni-mar-IŠTAR DUMU en-um-{d}IM 0.5 ma-na KÙ.BABBAR ṣa-ru-pá-am i-ṣé-er ni-mar-IŠTAR i-na-aḫ-DINGIR i-šu iš-tù ḫa-muš-tim ša zu-ku-a DUMU a-šur-i-dí a-na 2 ITU.KAM i-ša-qal šu-ma a-na u₄-mì-šu ma-al-ú-tim lá iš-qú-ul ki-ma a-wa-at kà-ri-im ṣí-ib-tám i ITU.1.KAM ú-ṣa-áb ITU.1.KAM ša ke-na-tim li-mu-um ša qá-té en-um-a-šur DUMU du-ni-a KIŠIB i-dí-a-bi₄-im DUMU en-um-a-šur KIŠIB ma-nu-ki-a-šur DUMU <big_gap> KIŠIB en-um-a-šur DUMU a-lá-ḫi-im <gap> ma-na 1.5 GÍN KÙ.BABBAR ṣa-ru-pá-am i-ṣé-er en-um-a-šur DUMU a-lá-ḫi-im e-ni-ba-áš tí-šu iš-tù ITU.1.KAM kà-an-wa-ar-ta li-mu-um kà-pá-tí-a a-na 12 ITU i-ša-qal šu-ma lá iš-qú-ul ki-ma a-wa-at kà-ri-im ṣí-ib-tám ú-ṣa-áb ŠU.NÍGIN 14 ṭup-pu-ú ḫa-ru-mu-tum GÁN-lúm e-tí-qú